Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 2. § 1. pontja szerint „személyes adat a meghatározott természetes személlyel kapcsolatba hozható adat,
Paragraph Index: 1206

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 2. § 1. pontja szerint „személyes adat a meghatározott természetes személlyel kapcsolatba hozható adat, az adatból levonható, az érintettre vonatkozó következtetés. Az Avtv. 3. §-a szerint személyes adat akkor kezelhetõ, ha ahhoz az érintett hozzájárul, vagy azt törvény elrendeli. Adatkezelésnek minõsül – többek között – az alkalmazott eljárástól függetlenül a személyes adatok felvétele, tárolása, hasznosítása, továbbítása (Avtv. 2. § 4. pont). Adatkezelõ az a természetes vagy jogi személy, illetve jogi személyiséggel nem rendelkezõ szervezet, aki vagy amely az adatok kezelésének célját meghatározza, az adatkezelésre vonatkozó döntéseket meghozza és végrehajtja (Avtv. 2. § 8. pont). Fontos adatvédelmi követelmény a célhozkötöttség elve, mely szerint „személyes adatot kezelni csak meghatározott célból, jog gyakorlása és kötelezettség teljesítése érdekében lehet […] csak olyan személyes adat kezelhetõ, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig” (Avtv. 5. §). Az Avtv. 6. §-a az adatkezelés céljáról való tájékoztatási kötelezettséget is meghatároz, továbbá érvényesülniük kell az Avtv. 2. § 6. pontjában meghatározott, hozzájárulással szembeni kritériumoknak is, miszerint a hozzájárulás önkéntes, határozott és tájékozott akaratnyilvánítás. Csak az ilyen hozzájárulás tekinthetõ az adatkezelés jogalapjának (Avtv. 3. §). Az adatkezelés céljáról való tájékoztatás kötelezettségével kapcsolatos kifogásomra Ön azt válaszolta, hogy a kutatás, vagyis az adatkezelés célja a középiskoláknak küldött csomagból egyértelmûen kiderül. Válaszát nem fogadom el, mivel az Avtv. szerint tájékoztatási kötelezettségük nem elsõsorban az oktatási intézmények, hanem a diákok, szülõk felé van, és ezért a szükséges információknak a kérdõíven kell szerepelniük, továbbá célmeghatározásként nem elegendõ általánosságban a kutatás vagy a kutatásnak adott elnevezés feltüntetése. A kutatáshoz kapcsolódó ingyenes szolgáltatásokról való tájékoztatáson kívül meg kell jelölni a piac-, közvéleménykutatást, illetve reklámtevékenységet mint adatkezelési célt is. Az Avtv. 6. §-a (2) bekezdése kimondja, hogy az „érintettet – egyértelmûen és részletesen – tájékoztatni kell az adatai kezelésével kapcsolatos minden tényrõl, így különösen az adatkezelés céljáról …”. Természetesen nem kell az Avtv.-t alkalmazni olyan kutatások esetén, amikor személyes adatok felvételére egyáltalán nem kerül sor, viszont ha a kérdõív kitöltéséhez név és elérhetõségi adatok megadása kapcsolódik, akkor az adatvédelmi szabályokat figyelembe 2006/162/II. szám kell venni még akkor is, ha az adatok szétválasztása késõbb megtörténik, ugyanis a szétválasztásig a kutatási kérdõív adatai is személyes adatoknak tekintendõek. Engedje meg, hogy álláspontomat jobban megvilágítsam a FISZ tevékenységének megvizsgálásával, ami ugyan nem adatvédelmi kérdés, ugyanakkor szorosan kapcsolódik az adatvédelmi szabályok alkalmazásához. A FISZ nonprofit tevékenységnek tekinti azt az „országos információközvetítõ rendszert”, melyen keresztül médiumoknak és középiskolai igazgatóknak, tanároknak különféle közoktatással kapcsolatos információkat ad, a kérdõívek egyes részeinek kiértékelését közzéteszi. A FISZ médiatermékeinek kialakításában, értékesítésében keverednek a profitorientált és a nonprofit elemek: a kutatási eredmények egy részét üzletileg hasznosítják, más részét ingyenesen közzéteszik. Az üzleti tevékenység végzésére és annak hangsúlyos voltára utal például az, hogy a FISZ által készített, iskolák által terjesztett ingyenes kiadványokon, hírújságokon keresztül sok hirdetést juttatnak el az olvasókhoz, továbbá a FISZ a honlapján üzleti partnereként tüntet fel számtalan közoktatási intézményt, ügyfelének tekinti a diákokat, tanárokat, igazgatókat, és ez a kapcsolatrendszer a médiaajánlatának fontos része („egyenes út a 14–21 éves korosztályhoz, hatékony kommunikáció a célcsoportban”). A honlapjukon található információk szerint a FISZ Médiacsoport termékportfólióján belül az egyik termék az „országos kutatás”, melynek egyik fajtája az „Országos Középiskolai Kutatás” elnevezésû kérdõíves felmérés. A kutatási kérdõív kérdéseinek egy része a tanulók véleményét térképezi fel több témában (pl. legismertebb történelmi személyiségek), másik része a FISZ és egyéb szervezetek ismertségérõl, elfogadottságáról informálódik, harmadik része pedig más cégek által díj ellenében megrendelt és a kérdõívbe illesztett kérdéscsoportot tartalmazza (pl. médiahasználati szokások). A honlapon közölt információk, a cég médiaajánlata azt támasztják alá, hogy ez a kutatás nem tudományos kutatás, hanem piac-, illetve közvélemény-kutatás, mely marketing-, reklámtevékenységhez kapcsolódik. Tehát álláspontom szerint a FISZ a középiskolákkal, tanulókkal való kapcsolatrendszerét úgy hozza létre és mûködteti, hogy nem teszi világossá annak üzleti célját is. Az ügy egyéb adatvédelmi vonatkozásai az alábbiak: A kutatási kérdõív végén személyes adatok megadását kérik ingyenes tájékoztatók megrendelése céljából. A diákok ezt a kitöltött megrendelõt a kutatási ívrõl leválasztva vagy azzal együtt is visszaküldhetik. Az esetek egy (valószínûleg jelentõs) részében a tanulók a kérdõívet a megrendelõszelvényen szerepelõ adatokkal együtt küldik vissza. Ekkor a kérdõívre adott válaszok is személyes adatnak minõsülnek, mivel az adatok, információk és az érintett személy között kapcsolat van, a kérdésekre adott válaszok egy adott magánszemélyhez köthetõek. A kutatás és a közvetlen üzletszerzés

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes